Կամ երբ բարերարություն եմ անում: Չեք տեսնո՞ւմ՝ մարդիկ ոնց են պաշտում ինձ: Պաշտում են, որովհետև ինձ ինչպե՞ս կարելի է չպաշտել. մարդկանց գործ եմ տալիս, հաց եմ տալիս, բրինձ եմ տալիս, հավի բուդ եմ տալիս, զուգարանի թուղթ եմ տալիս, գուլպաներ էլ եմ տվել, էլ չեմ ասում, որ նաև մեքենաներ եմ տվել: Նրանք ինձ ՙաստված՚ են ասում: Երբեմն ասում եմ՝ ամոթ է, մի՛ չափազանցրեք, համեստ մարդ եմ, պարզապես սիրում եմ ձեզ: Իսկ նրանք ինձ ասում են. «Մենք պաշտում ենք քեզ»: